cal rèflex: Ni una cosa, ni l'altra\nReflexió en català i sobre el català (o més ben dit, el catanyol), arran d’un article de Francesc Puigpelat a l’Avui.\nEl Puigpelat explica que «els meus fills, en una escola d’entorn més aviat catalanoparlant, parlen catanyol. Diuen: "olora malament", en lloc de "fa mala olor". Diuen: "no hi ha ninguna pilota", enlloc [sic] de "no hi ha cap pilota".\nI després planteja el "dilema de TV3. 1. Si s’entesta en el purisme, perdrà audiència, perquè una cadena de televisió amb un 20% de share (comptant-hi el 33) no pot modelar la llengua d’un país. 2. Si cedeix al catanyol, contribuirà a la linguofàgia i, en definitiva, a la desaparició del català. Triar no és fàcil. No m’agradaria ser a la pell de la Mònica Terribas».\nEl primer que he pensat és que si en circumstàncies semblants els meus fills diguessin "no hi ha ninguna pilota" o no entenguessin les hores en català, estaria bastant preocupat. No sé què fa o pensar fer el senyor Puigpelat.\nPer mi, el "dilema" és una conseqüència del típic i trampós plantejament: blanc o negre, heavy o light, pur o impur. Doncs no, ni purisme ni catanyol. Sentit comú.\nTV3 no ha de reflectir tot el que es diu al carrer però no pot girar-hi l’esquena. Ni el carrer és impur (o no solament impur, sinó també molt viu), ni TV3 ha de ser el paradigma de la "puresa fabriana". El problema, per mi, és que TV3 no es fixa en el carrer, sinó en els mitjans d’expressió castellana; i sobretot, no pensa en la gent del carrer a l’hora d’explicar les notícies, per exemple. Com va dir Miquel de Palol dilluns al mateix diari: "Hi ha dues dialèctiques aparentment contradictòries al voltant de l’escriptura. La primera enfronta l’artificiositat, el tecnicisme, el gust per la paraula i el gir estranys que configuren un discurs aspre i difícil d’entendre o dir les coses tal com les diu i les entén la gent corrent". Més ben dit, impossible.\nVe’t aquí el bon periodista i el bon escriptor: si expliques coses que interessen a la gent, si les expliques amb claredat, no hi ha d’haver cap problema perquè els teleespectadors entenguin una notícia sobre un escorcoll de la policia en un habitatge a dos quarts de deu del matí i una altra sobre dos cotxes que han col·lidit en un revolt. Ara bé, si fas titulars com aquest que vaig penjar l'altre dia: Campistes i veïns, satisfets amb el balanç acústic festiu, és que no saps per a qui treballes i no cal que et preocupis per la qualitat lingüística.\nA més, a TV3 hi ha d’haver diversos registres, més o menys formals. No és el mateix un informatiu que una sèrie, en què sí que els actors poden dir mots i expressions més col·loquials (Això no cola) i fins i tot castellanismes (Vale, però no em mengis l’olla!).\nLa televisió pública catalana no ha de modelar la llengua? Això què vol dir? És clar que hi ha d'haver un model que sigui respectuós amb la normativa, però no pas un model talibà ni pijoprogre ni cool. (A mi em fa molta gràcia quan sento anglicismes com hub, quan és molt més clar dir aeroport de connexió.)\nHi ha una tercera via. Si no, estaríem sentenciats. El problema és que poca gent es preocupa per trobar-la i en general els professionals dels mitjans tenen poc interès per millorar la seva eina de treball fonamental. Això sí, a l’hora de parlar sobre la llengua tothom s’hi veu amb cor.\n(Les cursives em surten rodones i de color marró. Ja em diràs tu...)\nAquet en Puigpelat poc temps deu haver dedicat als fills perquè no li entenguin una hora. Ara bé, el tema no és gens senzill. Des del meu punt de vista no es pot fer ni un pas enrrere en l'ús de la llengua, no ens la podem deixar fagocitar, s'ha d'imposar un to de perfeccionisme en el sentit que el normal no sigui parlar catanyol sino que el normal sigui enriure-se'n del català que el parli. No parlo dels immigrants que s'hi esforcen, sinó dels catalans i dels fills dels immigrants. I la televisió pública el que ha de fer és parlar bé la llengua coi, que no costa tant. I recuperar els insults en català, anar recuperant frases com feien amb bola de drac i amb els dibuixos animats d'abans, i jo bé que m'els mirava i bé que els entenia i bé que m'agradaven.\nEn fí, el que està clar és que no podem renunciar a parlar cada cop millor, estem en temps de recuperació lingüística, de reintroducció de l'espècie autòctona. I no en temps de renuncies.\n27 d’agost de 2008 a les 16:43\nAls mitjans de comunicació (pero tots, tots) cal utilitzar sempre la llengua correctament.\nTampoc cal utilitzar massa freqüentment els àdhuc ni els nogensmenys però cal no utilitzar escoltar quan es vol dir sentir, ni "olor a" enlloc d'"olor de", etc ...\nParar l'orella fora de barcelona faria un gran be.\n27 d’agost de 2008 a les 16:44\nEstic molt d'acord amb els dos comentaris que s'han fet: no es pot permetre cap llicència amb la llengua, i una televisió pública com TV3 ha d'esforçar-se al màxim per tal que els seus periodistes parlin correctament i clarament el català. Jo personalment estic farta, fartíssima, que en informatius es parli de la "vivenda" que s'encareix, de la "vivenda" que s'abarateix, de la "vivenda" de protecció oficial... A més d'altres paraules i expressions que em semblen una burla haver-les de sentir a TV3.\nCom a emissora pública ha de contribuir a un bon aprenentatge del català, i no pas a pensar que si utilitza un català "correcte", sense haver d'anar a parar a Pompeu Fabra evidentment, perdrà audiència. No diuen que les teles públiques no es preocupen tant per l'audiència? Potser en perdria però, la veritat, com s'estableix la relació segons la qual l'audiència de TV3 puja o baixa segons el català que s'hi parla??\nI també estic d'acord que aquest argument que "és el català que es parla al carrer" és un argument demagògic, propi de qui no té justament arguments. Al contrari, si el nostre llenguatge s'està empobrint és perquè els mitjans de comunicació de masses que consumim, i TV3 és el principal, està abusant d'un català cada vegada més pèssim. Vergonya els hauria de fer.\nI si jo fos la Terribas, ho tindria ben clar. No és tan complicat com ens volen fer creure.\nI Marc, ja que ho comentes: si mai un fill nostre diu "no hi ha ninguna pilota" o no m'entengués al dir-li "a casa a dos quarts de dotze", no em preocuparia. Li clavaria un clatellot directament i el tindria una setmana a casa fent dictats. Amb això sí que no hi passaré!!!!!! Encara que jo digui "sapatilles". Però mai escriuré "sapatilles", coi.\n27 d’agost de 2008 a les 19:53\nTampoc crec en el purisme portat a l'extrem, però si algú ha de difondre el català amb un mínim de coherència, ha de ser TV3 i Catalunya Ràdio. Penso que hi han articulistes que de tot o quasi tot en fan demagògia barata, i un d'ells és el sr. puigpelat.\nHe llegit força els seus articles, i, francament, molts no els puc ni acabar.\n28 d’agost de 2008 a les 11:50\nEl que passa és que a TV3 hi ha força complex d'inferioritat lingüística. Sí, cal recuperar els insults i sobretot, fer productes que arribin a les masses. Tenim bona literatura, música, etc., en català, però de mivell diguem-ne alt. Calen novel·les guarres en català, música enganxosa com la dels 25 anys de TV3, etc.\nExacte. N'hi ha que es pensen que els purisme es basa en els àdhucs i els nogensmenys. No n'hi ha, de purisme. El que no pot ser és que el Tomàs Molina, després de 20 anys a la cas, encara no sàpiga els núvols són mitjans, no mitjos. Ara la moda entre els periodistes és l'expressió (absurda i espanyola) 'a tot això'.\nQue em peguis a mi no vol dir que et deixi pegar el nsotre fill. A mi m'agrada una miqueta que em peguis, però és per nostàlgia dels Maristes.\nAquest article del Puigpelat és força demagògic, encara que a vegades coinicdeixo amb ell. Com va anar la festa major?\n28 d’agost de 2008 a les 12:29\nEspero una rectificació en tota regla del que has dit en l'anterior comentari responent el meu article anterior. A veure si al final sí que hi haurem d'arribar, a les mans!\nPer cert: aquest matí he estat a Castellbò a cobrir la visita de l'il·lustre conseller de Medi Ambient Francesc Baltasar. I pensar que fa uns mesos aquí dalt el volíem veure ofegat (metafòricament, és clar) en les aigües del Segre que ens volia prendre... No me n'he estat de preguntar-li per això, no sabia ben bé com plantejar-ho, després de tant temps, però he pensat què coi, tants mesos esperant que donés la cara a la comarca no puc pas deixar pas l'oportunitat. Total, per la resposta que ha donat... Diu que si torna a venir un període de sequera tan extrema, ho han fet i ho fan tan i tan bé, que mai més caldrà tornar a pensar en transvasaments. I ha acabat de contestar i s'han acabat les preguntes, no fos cas que haguéssim insistit...\n28 d’agost de 2008 a les 14:26


CLÍNICA ESPECIALITZADA | CLÍNICA D'ATENCIÓ A LA DONA\nDirector mèdic Dr. Jose Manuel Marqueta. Ginecòleg\nServei d'atenció a l'embaràs i el part\nMATERNITAT, TOT UN PROCÉS PER GAUDIR\nVolem eradicar la idea de que la maternitat és un procés problemàtic, dolorós, perillós ple de riscos i preocupacions i volem ajudar-vos a sentir i gaudir l’embaràs i la maternitat com a processos naturals què és el que són. Volem retornar el protagonisme als progenitors i de manera molt especial a la mare. La natura conduirà el procés i nosaltres estem aquí per ajudar a la natura per donar tota la informació necessària per que la dona conegui fins el darrer detall el que li passarà a ella i al fill que gesta i pugui prendre les decisions que li pertanyen amb tota la informació necessària.\nEstem aquí per resoldre tots els dubtes, totes les temences, per utilitzar els coneixements científics i la tecnologia com a coadjuvants d’un procés natural. Disposem dels millors professionals i la tecnologia més avançada, però només la utilitzarem en el precís moment en que sigui necessària. Podem utilitzar-la per resoldre dubtes, per donar mes tranquil·litat i més seguretat als futurs pares, però cal entendre que la gestació, el parts i la recuperació del nostre aspecte anterior són processos molt naturals, que si els ajudem convenientment, sense forçar-los, sense voler dirigir a la natura, poden ser joiosos, poden ser els millors moments de la nostra vida.\nCatalunya, gràcies a la qualitat d’hospitals com aquest, s’ha situat com un dels països amb millors resultats en termes de salut maternoinfantil per els avançats sistemes de control i seguiment de la gestació, el part i del post-part, però que tinguem la millor tecnologia disponible no vol dir que haguem de tenir una actitud d’intervenció excessiva en un procés de reproducció que la natura ha previst de manera extraordinària.\nCada naixement d’un nou infant és un fet que ens omple d’alegria, i volem que els pares i mares ho visqueu amb tota la implicació i la tendresa que aquest fet es mereix\nLes atencions que rep la gestant per part de la llevadora i del metge o metgessa que hagi seleccionat del nostre quadre d’obstetre-ginecòlegs tenen com objectiu evitar les complicacions que poden apareixen durant l’embaràs, tan les complicació de la mare com del nadó.\nRecomanem que ens visitin tan aviat com tinguin comprovació directe o indirecte del seu embaràs, i a partir d’aleshores establirem un possible calendari de visites i proves. Calendari orientatiu, que adaptarem a les vostres preocupacions mostrant-nos sempre a la vostra disposició. També intensificaríem el calendari en cas de sospitar un mínim risc de complicació.\nEl calendari inclourà les ecografies i les anàlisi de sang. També atendrem el vostre desig de realitzar el diagnòstic prenatal de comosomopaties (amniocentesi, biòpsia corial) o cribatge sense risc en sang (extracció sang venosa). Segons els antecedents aquestes proves seran indicades com imprescindibles. (link per desenvolupar)\nEl nostre centre compta amb ecògrafs de darrera generació essent possible veure el vostre fill o filla en tres dimensions, es a dir en la forma real que té dins l’úter\nL’especialista en Obstetricia que trieu controlarà tot l’embaràs i us atendrà durant el part si així ho desitgeu. També estan a la vostra disposició les llevadores, per acompanyar-vos en tots els moments que necessiteu un consell, aclarir un dubte, tranquil·litzar l’angoixa.... Elles us recomanaran i us dirigiran les sessions de preparació per el part, dirigides a tots dos progenitors i que es realitzen a partir del cinquè mes de gestació.\nL’entrenament físic inclou la pràctica d’exercicis corporals i també l’entrenament de diverses tècniques de relaxació que ajuden a millorar l’estat físic i emocional i l’alleujament del dolor de les contraccions\nUna part d’aquests cursos es pot fer en piscina climatitzada, ja que l’aigua tebia pot esdevenir doblement relaxant\nEvidentment, si apareix qualsevol problema o inquietud especial el nostre servei d’urgències us atendrà a qualsevol hora del dia o de la nit de tos els dies de l’any i us posarà en contacte amb el vostre Obstetre-ginecòleg o la vostra llevadora\nFarem tot el possible perquè la vida de l’embarassada sigui el més normal possible i pugui mantenir, si ho desitja tota la seva activitat social i laboral, però us informarem en cada moment del canvis que considerem normals, fins i tot necessaris per a considerar que l’embaràs evoluciona adequadament:\nAugment del volum dels pits, amb més sensibilitat dels mugrons.\nAugment del volum abdominal i del pes\nAugment de la pressió intraabdominal que canvia la forma de respirar\nCanvis en la columna vertebral, que modifiquen els hàbits posturals\nNecessitat d’orinar amb més freqüència\nMajor sensibilitat als canvis de temperatura ambiental\nDetecció de moviments fetals, la sensació de que una vida autonòma creix dins el vostre abdomen (a partir de les 22 setmanes en primípares i abans en mares que ja hagin tingut altres fills)\nHi ha altres canvis que produeixen més molèsties i que no sempre apareixen, però si ho fan us ajudarem a disminuir-los, i si és possible, us desengoixarem.\nSecreció pels mugrons\nInflor a les cames a les darreres hores del dia\nCanvis de son\nNàusees o vòmits matutins. Aversió a determinats aliments o olors\nCremor d’estomac, restrenyiment\nCanvis de coloració en la línia mitja de l’abdomen o taques a la cara\nCanvis emocionals. Sentiments ambivalents\nPreocupació intensa pel benestar del fetus\nL’embaràs s’ha de viure com una etapa goiosa que la natura ens permet gaudir, però cal tenir cura d’alguns aspectes que ens ajudaran a evitar complicacions. Sense preocupar-nos en excés, us recomanàrem que:\nGaudiu de la dutxa tantes vegades com vulgueu, i mantingueu la pell ben hidratada de la manera més dolça possible\nEl sol d’estiu s’ha de prendre amb mesura i amb cremes de protecció solar, sobretot a la cara\nEls nostres odontòlegs us ajudaran a tenir cura de la vostra salut dental, però ajudeu-los raspallant-vos les dents després dels àpats\nDencaseu a les nits i si teniu oportunitat de fer migdiada no la deixeu passar\nLa practica moderada d’exercici us anirà bé, passejar, nedar,...\nUs ensenyarem a fer massatge en la zona perineal que pot evitar l’episiotomia en el moment del naixement\nAlinear correctament la columna, agafar poc pes, però fer-ho amb les cames flexionades\nPrengui només la medicació que li indiquin els nostres professionals, no s’automediqui\nEviti el contacte amb familiars que pateixen malaties contagioses els dies de més possibilitat de contagi\nSi vol fer un viatge llarg o vol anar en avió després de la setmana 30 de gestació, consulti’ns\nIntenti evitar el tabac i l’alcohol\nFaci un bon repartiment dels àpats, eviti l’excès de greix i utilitzi oli d’oliva. Poca sal\nBegui entre 1,5 i 2 litres d’aigua diaris\nEn cas de que li hagin prescrit un suplement de ferro, aprofiti per pendre’l amb productes que porten vitamina C, taronges, kiwis\nLa nostre Unitat de DIETÉTICA l’ajudarà a preparar una dieta ben diversificada però amb major aportació d’àcid fòlic i vitamines (A, B, C i D)\nVerdura i hortalisses cuinades de formes molt diverses, cereals i hidrats de carbó en llocs inverosimils, fruites a qualsevol hora del dia o de la nit, la ració adequada de carn peix i ous, els lactis necessaris i la fruita seca ben posada....\nDurant l’embaràs, sense pressa, anirem parlant amb la futura mare per conèixer les seves preferències a l’hora del part. Anomenem Pla de naixement a la informació recopilada per la llevadora i l’obstetre sobre quines són les vostres expectatives i necessitats de suport i com voleu viure el naixement del seu fill o lilla.\nEncara que s’haigin manifestat uns determinats desitjos, si durant l’evolució del part es canvia d’opinió o convia el context, l’qctuació mèdica s’anirà adaptant.\nAlgunes qüestions que poden configurar el vostre pla:\nDurant tot el procés del part voldria estar acompanyada per la meva parella o prefereixo estar sola.\nSala de dilatació i sala de parts en un únic espai\nPossibilitat d’escoltar música\nPossibilitat de graduar la intensitat de la llum\nPreferències relacionades amb els procediments\nRasura de pubis:\nEn cas que sigui necessari administrar un fàrmac, vull que se m’informi i se’m consulti l’opinió.\nSempre que sigui possible preferiria:\nM’agradaria alleujar el dolor amb mètodes alternatius:\nM’agradaria provar el part sense cap tipus d’anestèsia\nM’agradaria que em posessin l’epidural al més aviat possible\nM’agradaria que em posessin anestèsia local només en cas de sutura\nM’agradaria decidir sobre el tipus d’alleujament del dolor en el moment del part\nAcompanyament d’una llevadora en els instants inicials del part\nOferim el servei a domicili d’aquest acompanyament, i del trasllat a l’hospital\nLa data del part és al voltant de les 40 setmanes de gestació, es a dir, 280 dies, que corresponen a 10 mesos lunars (Es considera normal que el part es produeixi entre les 37 i les 42 setmanes i el temps de gestació es compta a partir del primer dia de l’última menstruació)\nEncara que el vostre desig sigui que el procés de part evolucioni el més natural possible, el part cal atendre’l en un hospital perquè si hi ha problemes, és on es disposa de més recursos per afrontar-los, però això no vol dir que calgui medicalitzar tots els parts.\nEl nostre hospital té una llarga experiència en acompanyar a milers de mares cada any en aquests moments tan importants i delicats. Hi trobareu els millors Obstetres i les millors llevadores, i tot el personal de suport que fa possible que la maternitat sigui viscuda de manera joiosa.\nEl part és el procés en què, mitjançant les contraccions de la matriu, es produeix la sortida del fetus que és converteix en nadó i també la sortida de la placenta. Podem considerar que s’esta iniciant el part quan les contraccions es van repetint amb una freqüència de dues cada deu minuts, són intenses i no cedeixen amb el repòs\nPeríode de dilatació: les contraccions fan que el coll de la matriu es vagi obrint.\nLa durada d’aquest període pot oscil·lar molt segons si és el primer fill/filla o no, la mida del fetus, la intensitat de les contraccions, etc.\nPeríode d’expulsió: les contraccions i els espoderaments materns produeixen la sortida del fetus a l’exterior. La duració d’aquest període és molt variable i es considera normal fins a 2 hores.\nPeríode de deslliurament: un cop ha nascut el nadó, l’úter continua contraientse fins que s’expulsa la placenta i les membranes ovulars. Aquest procés pot durar al voltant de 30 minuts\nL’Hospital compta amb unes instal·lacions adequades per fer-vos el més agradable possible aquests moments que recordareu tota la vida\nEls professionals que us hagin acompanyat en el seguiment del desenvolupament de l’embaràs, us ajudaran i acompanyaran en aquesta hora decisiva i us podeu posar en contacte amb ells si teniu cap dubte, si en qualsevol moment teniu la sensació de que potser s’ha iniciat el desenvolupament del part\nLa immensa majoria de parts són normals i no cal cap instrument (fòrceps, espàtules, ventoses...), però sempre hi ha un petit percentatge en que són aconsellables. Us informarem en tot moment del nostre criteri per utilitzar-los.\nEn un percentatge encara menor, cal realitzar una cesària, intervenció quirúrgica per extreure el nadó mitjançant una incisió abdominal. Evidentment, si es consideres imprescindible per la salut del fetus o de la mare, se us informarà i es posarà en marxa tot l’equip quirúrgic i el quiròfan adequat per a realitzar-la. L’Hospital compta amb un bloc quirúrgic preparat amb la tecnologia més avançada\nLes contraccions són doloroses i la sortida del nadó pel canal de part durant el període expulsiu pot arribar a ser intents i molest, per aquesta raó, i sempre respectant el vostre desig, el nostre personal especialitzat us indicarà en cada moment quin sistema utilitzar per alleujar aquest dolor. Hi ha diferents graus d’analgesia possible i l’anestesia d’una part del cos que es coneix com la epidural.\nTambé us indicarem la posició que podríeu adoptar per ajudar la dilatació del coll de l’úter i el descens del cap del nadó.\nUna vegada el nadó obre els ulls a aquest món necessita sentir el vostre escalf, reconèixer immediatament qui la fet possible i qui l’estimarà i en tindrà cura per sempre més. Us deixarem gaudir d’aquest moment, us facilitarem el contacte amb ell el més natural possible.\nEl nostre sistema d’atendre i entendre la maternitat és el diàleg intens que és produeix entre la mare que ha gestat i el nadó que comença la seva vida autònoma, el diàleg de la pell nua de la mare amb la pell tendre del nado, pell amb pell segueixen units, ara sense cordó umbilical, però el binomi mare-fill segueix essent tant o més important que quan el nadó estava dins la matriu, per això és tan important l’alletament precoç que les nostres llevadores li recomenaran.\n....I DESPRÉS DEL PART\nEls pediatres visitaran el vostre fill o filla i els obstetres i sobretot les llevadores tindran cura els dies que estigueu a l’hospital, i després a casa vostra si ho desitgeu d’un conjunt de fets que cal seguir considerant normal en aquest acte que la natura ens permet gaudir que és la maternitat:\nCures de la ferida de la episiotomia o de la cesària si fos el cas\nLes pèrdues de sang (loquis) per la vagina que ha actuat com a canal del part\nEls pits, convertits en un element importantíssim per enlletar al vostre nadó. Control de la “pujada de la llet”, tenir cura dels mugrons, tractar les clivelles si es produeixen\nL’alimentació adequada del nado i de la mare. Cal tenir cura dels possibles hemorroides que s’hagin format durant l’embaràs amb una dieta rica en fibra per evitar restrenyiments\nLa recuperació total de la zona genital, de la musculatura del perineu i de tot l’abdomen\nLa nostra Clínica materno infantil us garanteix un seguiment amb la cura i sensibilitat necessària perquè aquestes qüestions secundaries no us distreguin del fet principal, gaudir del vostre fill o filla\nDr. Diego Meza. Cirurgià Unitat de Ginecologia Quirúrgica Hospital-Clínic Costa Brava\nA través del vídeo "Inserció de Miniarc-Precise amb anestèsia local a la sala quirúrgica", el Dr. Diego...\nServei de reproducció assistida\nServei de ginecologia de control de la salut femenina\nServei de ginecologia quirúrgica\nServei de patologia de la mama


Exposició Traspassant mars i murs. Museu Marítim de Barcelona – albertnavarro.cat\nExposició Traspassant mars i murs. Museu Marítim de Barcelona\n17th of setembre 2021\nDisseny gràfic de l’exposició Traspassant mars i murs, Museu Marítim de Barcelona.\nDijous 16 de setembre s’ha inaugurat al vestíbul del Museu Marítim l’exposició “Traspassant mars i murs. L’art com a salvavides”, una mostra del projecte de mediació artística que duu a terme la Fundació Setba de la mà d’artistes professionals, per augmentar les possibilitats de reinserció de persones menors i joves tutelats pel Departament de Justícia de la Generalitat. En aquesta ocasió s’exposa el resultat del projecte realitzat al Centre Can Llupià de Barcelona, iniciat i dirigit per l’artista multidisciplinari Marcel·lí Antúnez, membre fundador de la Fura dels Baus.\nSis grans mòduls protagonitzen l’espai, i reben al visitant amb una reproducció a tamany real de la part del mur dedicat al mar, titulat Upceanopià, “el lloc on tot comença i on tot pot acabar”… Al dors d’aquest gran mural, es pot conéixer el procés de realització del projecte artístic, conéixer característiques dels centres de justícia juvenil, els joves participants i altres accions de la fundació Setba a Catalunya. També es poden observar, exposats en vitrines, esbossos dels dibuixos fets pels joves participants, i també mostres de l’obra de Marcel.lí Antúnez, així com dos audiovisuals amb entrevistes dels joves i un altre amb un resum de la trajectòria artística de Marcel·lí Antúnez. L’exposició és visitable, de forma gratuïta fins el 21 de febrer de 2022.\nLa inauguració ha comptat amb la consellera de Justícia, Lourdes Ciuro, i ha anat a càrrec d’Enric Garcia director del Museu Marítim de Barcelona, Ruth Castro directora del centre educatiu Can Llupià i Cristina Sampere directora de la Fundació Setba.\nMarcel.lí Antúnez en primer terme, i el director del Museu Marítim de Barcelona Enric Garcia a l’acte de inauguració, 16 de setembre de 2021\nMostra de l’aspecte dels continguts i recursos de l’exposició.\nMostra frontal de l’exposició on es reprodueix la intervenció artística a un dels murs de Can Llupià.\nPúblic a la inauguració de l’exposició. 16 de setembre de 2021.\nDetalls de la instal·lació de la reproducció del mural en vinil, al vestíbul del Museu Marítim.\nImatge gràfica de l’exposició a partir d’una de les il·lustracions creades pels artistes participants.


Actualitzada 12/04/2021 a les 06:07\nEns trobem en un moment de la pandèmia que s’ha aconseguit que els ciutadans tinguin més por de la vacuna que del virus. S’ha informat de 222 casos de trombosis un cop vacunats uns 34 milions de persones. Si analitzem la situació des d’una perspectiva més àmplia, ens trobem que existeixen infinitament més medicaments molt més perillosos i que provoquen reaccions lleus, greus, molt greus, inclús la mort. No existeix cap medicament que no tingui reaccions adverses descrites.\nPosaré alguns exemples. Un 10% dels consumidors d’antiinflamatoris no esteroides poden presentar efectes secundaris com poden ser la hipertensió arterial, les hemorràgies digestives, els problemes renals o els problemes cardíacs. Entre aquest tipus de medicaments trobem l’aspirina, l’ibuprofèn, el naproxén o el voltaren entre d’altres. Medicaments d’ús comú que es consumeixen sense recepta mèdica generalment i que molts dels quals són responsables d’un nombre important d’ingressos hospitalaris. De tots són coneguts la diarrea, les erupcions cutànies o els xocs anafilàctics consegüents a molts antibiòtics. I les vitamines no se salven tampoc. Per exemple, el complex de vitamina B pot provocar, en cas de prendre’l sense seguiment mèdic, vòmits, augment dels nivells de sucre en sang o alteracions hepàtiques. I podria continuar, però convido els lectors a llegir els prospectes dels medicaments que tenen per casa per fer-se’n una idea.\nTot i que els medicaments hagin passat tots els assajos clínics, a vegades alguns efectes adversos com per exemple els poc freqüents o els que apareixen després de l'ús continuat, no es manifesten fins que el medicament es comercialitza i s’utilitza en la població general en un gran nombre de pacients i en les condicions de la pràctica habitual. La teoria biològica i la pràctica clínica mostren que no hi ha dos éssers humans exactament iguals, i que el comportament dels medicaments pot variar entre les persones.\nI per què els administrem? Doncs pel fet que els efectes beneficiosos superen en molt els riscos. I sí que existeix un efecte secundari que afectarà gairebé el 100% de les persones, que és la millora immediata de la salut mental, millora de l’ànim i dona tranquil·litat.\nNo ho crec va dir..Les vacunes no prevenen la infecció, no serveix per aturar els contagis, no serveixen per evitar morts i hospitalitzacions, no serveixen per eliminar les mascaretes, ni la distància de seguretat, poden produir efectes adversos comprovats, és un enorme negoci per a les farmacèutiques, i el el súmmum, els fabricants no es fan càrrec de les reclamacions pels efectes secundaris passant la responsabilitat a l'Estat.\nEstà mes que demostrat que serveixen per evitar els efectes de la malaltia, no la transmisió i el contagi, però si les morts i hospitalitzacions, per això, qui no s'hagi volgut vacunar, si es posa malalt, que "apexugui"\n#4 No ho crec\npop va dir..Un cop Govern hagi donat a tothom la possibilitat de protegir-se via vacuna, no tindrà sentit mantenir cap mena de restricció. No mascaretes, no tancaments, no horaris, no aforaments limitats, etc. Qui s'hagi vacunat estarà protegit dels efectes adversos del virus, qui no s'hagi volgut vacunar estarà exposat a ser contagiat per tothom que el tingui (estigui o no vacunat). M'imagino que les companyies d'assegurances de vida i malaltia afegiran un plus de risc als no vacunats i no se si la CASS deixarà de cobrir d'alguna forma els costos del tractament. Un cop les oportunitats donades, com es diu en castellà, "que cada palo, aguante su vela".\nLes vacunes no prevenen la infecció, no serveix per aturar els contagis, no serveixen per evitar morts i hospitalitzacions, no serveixen per eliminar les mascaretes, ni la distància de seguretat, poden produir efectes adversos comprovats, és un enorme negoci per a les farmacèutiques, i el el súmmum, els fabricants no es fan càrrec de les reclamacions pels efectes secundaris passant la responsabilitat a l'Estat.\nUn cop Govern hagi donat a tothom la possibilitat de protegir-se via vacuna, no tindrà sentit mantenir cap mena de restricció. No mascaretes, no tancaments, no horaris, no aforaments limitats, etc. Qui s'hagi vacunat estarà protegit dels efectes adversos del virus, qui no s'hagi volgut vacunar estarà exposat a ser contagiat per tothom que el tingui (estigui o no vacunat). M'imagino que les companyies d'assegurances de vida i malaltia afegiran un plus de risc als no vacunats i no se si la CASS deixarà de cobrir d'alguna forma els costos del tractament. Un cop les oportunitats donades, com es diu en castellà, "que cada palo, aguante su vela".\n#2 Medicaments que maten i crim organitzat. Peter Gotzsche\nDes dels anys 70 els medicaments són responsables de la tercera causa de mort prematura, es convertiran en la primera causa de mort?\nTot és cert, però no tots els medicaments:\n-es venen amb contractes amb clàusules de confidencialitat.\n- exigeixen exoneració de responsabilitat per efectes no desitjats.\n-tenen un espectacular escurçament de terminis que en els altres medicaments són per seguretat i ara en diem merament burocratics.\n-unit a l'ús de tecnologies experimentades durant anys però curiosament mai portades a la practica. Igual era per alguna cosa ...\n-i en relació a la d'AstraZeneca, la desconfiança ve per organismes científics i polítics oficials que amb unes dades paralitzen i amb les mateixes donen el vistiplau 3 dies després. Primer a menors, després a majors i veurem el següent.\nBé que els efectes siguin beneficiosos per al grup, però a què li toca l'efecte no desitjat li toca el 100%. Prefereixo la malaltia? En el meu cas i amb estadístiques, prefereixo aquest risc.\n... i per tot això i més, jo sóc un dels éssers antisocials i irracionals que es plantegen amb desconfiança la vacuna.


El 12 d'Octubre als Països Catalans, en directe - directa.cat\nCom es tradicional en els últims anys, els sectors unionistes han intentat fer una demostració de poder de convocatòria al passeig de Gràcia de Barcelona, coincidint amb una festa de la Hispanitat enguany marcada, pel que fa a l'agenda política, per la imminent publicació de la sentència del procés a líders independentistes pel referèndum de l'1-O: però no se n'han sortit, ja que l'assistència ha estat molt inferior a la d'anys anteriors. Des de la 'Directa' hem fet seguiment minut a minut de totes les convocatòries del 12-O\nManifestació anticolonialista aquest 12 d'octubre de 2019 a La Rambla de Barcelona/ Marta Pérez Santos\nFinalitzat Darrera actualització: 12:49h\nVIDEO. La Barcelona anticolonialista es fa sentir a La Rambla: “No vam ser descoberts, vam ser envaïts”. Un resum en imatges de la marxa organtizada per la Coordinadora 12 d’Octubre a la capital catalana per denunciar el caràcter “imperialista i colonialista” de les celebracions del Dia de la Hispanitat.\nVÍDEO. La Plataforma Antifeixista es manifesta en contra del 12-O a Barcelona vigilada per un ampli dispositiu policial. Un resum en imatges de la marxa antifeixista que aquest matí ha recorregut els carrers del centre de Barcelona.\nLa manifestació de Resistència Anticolonial de Barcelona arriba fins al monument de Colom, on finalitza amb diverses accions performatives i parlaments.\n5.529 persones han seguit els parlaments finals al conjunt de la plaça de Catalunya de la manifestació unionista que ha tingut lloc aquest matí a Barcelona, segons el recompte individualitzat que ha elaborat la Directa. Cal recordar que la Guàrdia Urbana de Barcelona ha xifrat l’assistència a la marxa en 10.000 persones (l’any passat va calcular-ne 65.000) i que les entitats organitzadores (les plataformes D’Espanya i Catalans i Cataluña Suma) han afirmat que 200.000 persones han seguit la convocatòria.\nRecompte individualitzat elaborat per la ‘Directa’ de l’assistència aquest migdia a la plaça de Catalunya |Sònia Calvó\nVIDEO: PP, C’s i Vox conviuen amb simbologia franquista i feixista en un 12-O que reuneix menys gent que en anys anteriors. Un resum en imatges de la manifestació espanyolista d’aquest matí al passeig de Gràcia de Gràcia de Barcelona, i l’acte polític posterior a la plaça de Catalunya.\nA punt de començar a La Rambla de Barcelona (davant del Palau de la Virreina) la mobilització convocada per diversos col·lectius de migrants i persones racialitzades aplegats a l’anomenada Coordinadora 12 d’Octubre. La marxa, amb l’enunciat “Resistència anticolonial”, pretén denunciar el caràcter d’apologia d’una colonització que té la festa del 12 d’octubre i reivindicar els pobles i les cultures nadiues de les terres americanes i denunciar les violències que han patit d’ençà del 1492. Els moments previs a la concentració s’han desenvolupat en un ambient festiu, entre balls tradicionals i càntics de “no nos descubrieron, nos invadieron”.\nLa concentració antifeixista que ha recorregut la part baixa dels carrers del districte de Ciutat Vella de Barcelona queda desconvocada després de la lectura d’un manifest al Fossar de les Moreres.\nA Palma unes 800 persones han participat en una marxa convocada per les entitats anticatalanistes Foro Baleares i Tot Balears. Ha arrencat a la plaça d’Espanya passades les 12 del migdia, encapçalada per una pancarta amb el lema “Unidos por España”. tot i no convocar-la, hi ha hagut una nodrida presència de la marca local de Vox, Actúa Baleares, amb el seu president Jorge Campos al capdavant. S’han viscut moments de tensió a la plaça de Sant Miquel, quan la manifestació –entre visques a la policia espanyola i la Guàrdia Civil– ha passat a tocar de la paradeta que cada cap de setmana hi instal·la l’Assemblea Sobiranista.\nLa Brimo dels Mossos ha acordonat l’entrada a l’estació de França i al Parc de la Ciutadella al pas de la manifestació antifeixista que recorre el centre de Barcelona. La marxa avança escortada per un cordó d’antiavalots a peu pel passeig Picasso, on s’han viscut moment de tensió per la proximitat entre agents i manifestants. Al crit de “l’únic terrorista l’estat capitalista”, s’ha arribat fins al passeig del Born fins al Fossar de les Moreres, on és previst celebrar un acte polític.\nA l’acte de l’extrema dreta a Montjuïc (Barcelona) s’han cremat unes quantes estelades –un moment ritual que es repeteix cada any en aquesta convocatòria– i just a continuació han començat diversos parlaments per part de representants de La Falange i Democracia Nacional, els grups convocants.\nA València, a les 11.30 h del matí ha començat la marxa decolonial “12 d’Octubre, res a celebrar”, en la qual participen unes 200 persones. La Xarxa de Col·lectius Antiracistes de València, junt amb “col·lectius aliats vinculats a les lluites per la vida, organitzacions solidàries amb Abya Yala i col·lectius antiracistes”, ha convocat la manifestació a la porta del CIE de Sapadors de la capital valenciana, que arribarà fins a la plaça dels Pinazo. Des de l’organització reclamen a l’Ajuntament de la ciutat “el suport per tancar el CIE, justícia per a les víctimes del racisme institucional, aturar la persecució al col·lectiu manter, la derogació de la llei d’estrangeria i la inserció en el règim general de les professionals de la llar i les cures”. La protesta ha acabat amb una performance per denunciar “les morts a Llatinoamèrica” i “el colonialisme criminal”\nUn miler de persones secunden la convocatòria de la Plataforma Antifeixista que ha arrencat a dos quarts d’una del migdia des de la plaça de Sant Jaume de Barcelona al crit d'”el feixisme avança si no se’l combat”. Les manifestants porten banderes antifeixistes, feministes i LGBTI. També es poden veure entre la marxa estelades i insígnies de les YPJ, l’organització militar de dones kurdes. Un fort dispositiu de la BRIMO dels Mossos d’Esquadra segueix de prop la protesta mentre aquesta baixa per Via Laietana en direcció al Fossar de les Moreres entre càntics d'”anticapitalistes”.\nUnes 300 persones, majoritàriament joves, fan un “pasacalles” per carrers del barri de Sarrià i les Corts, vigilades per quatre furgonetes dels Mossos, entonant diversos crits com “En pie si eres español”. S’han convocat al voltant de les 11 del matí a la plaça d’Artós, punt de trobada des de fa anys de concentracions d’extrema dreta, al voltant del grupet que es fa dir Los de Artós. S’hi poden veure banderes amb simbologia carlina, alguna senyera i alguna bandera del RCD Espanyol. També passegen un ninot que parodia el president de la Generalitat, Quim Torra, ataviat de dictador. (Informa: El Jardí).\nA plaça Espanya de Barcelona arrenca la manifestació convocada per Democracia Nacional i La Falange. Unes 250 persones participen en la marxa, que té previst acabar a la plaça de Sant Jordi de Montjuïc. La protesta ultra compta amb menys assistents que en anys anteriors, però s’han repetit salutacions romanes i la simbologia neonazi entre els participants, a més de les ja habituals estelades cremades en acabar la manifestació.\nA la capçalera de la manifestació del passeig de Gràcia, i darrere d’una pancarta amb el lema “Por la Hispanidad, Cataluña suma” hi ha representants de diverses entitats espanyolistes –com Javier Barraycoa (vinculat a Somatemps i a l’ultradretà Club Empel) o Miguel Martínez, de la plataforma per Tabarnia) i José Sánchez Costa, de Societat Civil Catalana– amb representants de partits polítics. Entre altres, Ignacio Garriga (diputat al Congrés de Vox), Cayetana Álvarez de Toledo, Josep Bou o Alejandro Fernández o Xavier Garcia Albiol (del Partit Popular), Lorena Roldán, Inés Arrimadas, José Espejo Saavedra o Lorena Roldán (Ciutadans).\nArrenca la manifestació unionista convocada al passeig de Gràcia de Barcelona, a l’alçada de la Pedrera. Ha estat convocada per les plataformes D’Espanya i Catalans (habitual convocant de les darreres edicions) i Cataluña Suma (aquesta nova, que promou el front unitari entre els grans partits que s’anomenen constitucionalistes). De moment, aplega tan sols uns centenars de persones i la representació que s’aplega darrere de la pancarta de la formació ultradretana Vox és la més nodrida. Entre les integrants s’hi pot veure les exdirigents de Plataforma per Catalunya Mónica Lora i Les dirigents de Ciutadans i el PP Inés Arrimadas i Cayetana Álvarez de Toledo estan atenent els mitjans de comunicació una mica més avall del passeig de Gràcia, a l’alçada d’Aragó. També hi és present l’exdirigent de Plataforma per Catalunya, Josep Anglada (actualment inhabilitat per la funció de càrrec públic) amb la delegació del seu partit actual, Som Identitaris.\nUna cinquantena de persones participen en un esmorzar popular de suport a l’actuació de la Guàrdia Civil i Policia Nacional espanyola davant de l’edifici de la Delegació Govern espanyol a l’Eixample de Barcelona. Ha estat convocat per l’entitat espanyolista Levántate – Aixeca’t, nascuda, segons proclama, per garantir la “neutralitat als espais públics, els centres educatius i els mitjans de comunicació públics” catalans. Hi ha hagut breus parlaments de Chantal Moll (professora de Dret mercantil que va formar part de la candidatura de Manuel Valls a les darreres eleccions a Barcelona) i l’advocat (habitual defensor d’activistes ultradretans i agents policials) Josep Maria Fuster Fabra, el qual ha dit que “sempre hi haurà “un grup d’advocats” disposat a defensar “aquells que arrenquen llaços grocs” i que “mentres tinguem als que tenen per partó la Verge del Pilar i els àngels custodis com a forces de seguretat, serem invencibles”.\n12 d'octubre antifeixisme D'Espanya i Catalans espanyolisme Front Antifeixista Hispanitat La Falange Plataforma Antifeixista unionisme\n« Massiva oposició a una incineradora al Berguedà


Les obres del col·legi públic Carraixet d'Almàssera es reprendran a principis de 2018 | Valencia Extra\nDijous passat 21 de setembre l’Alcalde d’Almàssera, Ramón Puchades es va reunir amb Jerónimo Torralba i Marta Mainar, arquitecte i aparelladora de la Consellería de Cultura, Educació i Esports per a tractar el tema de les obres del col·legi públic Carraixet i els motius pels quals actualment estan paralitzades.\nA esta reunió van acudir també l’arquitecte de l’Ajuntament, Joaquín Torán, Carmen Tomás, Regidor d’Educació i Aitor Ramón, Regidor de Cultura de l’Ajuntament d’Almàssera.\nSobre la taula es van exposar els tres motius que han ocasionat que la remodelació del col·legi estiga parada durant un temps. Estos factors són en primer lloc que el projecte inicial no està adaptat al codi tècnic. En segon lloc que la cota del desguàs d’un dels edificis és massa alta i està al costat d’una séquia pel que es precedirà a elevar l’edifici. I en tercer lloc és necessari recalcular l’estructura d’un altre dels edificis.\nPer a esmenar estes tres incidències la Secretària Autonòmica d’Educació i Recerca ha licitat un contracte l’objecte del qual són els serveis complementaris de redacció del projecte modificat número 1 del contracte d’obra d’adequació/ampliació del col·legi públic Carraixet. L’empresa que es farà càrrec d’este projecte serà Idom Consulting per un import total de 36.186,26 euros.\nLes conclusions que és extrauen de la reunió són que les obres del Carraixet es reprendran a principis de 2018 i que duraran un període de 5 mesos pel que si tot marxa segons el previst el curs 2018-19 ja s’iniciaria en les noves instal·lacions.\nL’alcalde d’Almàssera, Ramón Puchades assegura que la paralització de les obres no ha sigut un problema de liquiditat sinó una qüestió de tràmits amb l’expedient i espera fer el trasllat de les aules prefabricades al nou col·legi en el mes de juliol de 2018.


The Byre Clachan Of Glendaruel Regne Unit - Ofertes d'hotels amb els MILLORS DESCOMPTES EN LÍNIA\nClachan Of Glendaruel, Clachan Of Glendaruel, Regne Unit - Excepcional ubicació - Veure al mapa\nAl visitar Clachan Of Glendaruel, vosté es sentirà com a casa a The Byre, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nThe Byre ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de instal.lacions per a minusvàl.lids, instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. Durant el dia podeu gaudir de l'atmòsfera relaxant de sala de jocs. The Byre és un lloc ideal d'estada pels viatgers que busquin encant, comfort i facilitat a Clachan Of Glendaruel.


Del catanyol al català | Marta Garcia-Puig\nDel catanyol al català\nPublicat el 7 de juny de 2016 per MartaGarciaPuig\nFeia temps que no escrivia i la veritat és que ho trobava a faltar. Avui parlaré del català, d’errors que es cometen habitualment i diré quina és la forma correcta, aquella pròpia del català i no pas del catanyol. Espero que us sembli interessant.\nEl verb disseccionar no existeix en català, cal dir dissecar. Dissecar té més d’un significat:\n1. vol dir ‘Obrir (un ésser viu) i discernir-ne les parts per estudiar-ne l’anatomia o per realitzar-hi una intervenció quirúrgica.’\n2. vol dir ‘Analitzar minuciosament’. Dissecar un llibre, una obra d’art.\n3. vol dir ‘Preparar (un animal mort) per conservar-lo amb aparença de viu.’\n4. vol dir ‘L’erosió, obrir (valls i barrancs) en una superfície relativament uniforme o plana.’\nMai no podem fer servir disseccionar*!\nLa paraula quiròfan* és molt difosa però és incorrecta! Encara que els especialistes la utilitzin, és incorrecta (és un calc del castellà). Així, doncs, en català cal dir sala d’operacions.\nTot i que ho diem molt sovint, no és una expressió catalana. En català, quan responem a algú i volem dir el ¿tú crees? castellà, hem de dir vols dir?\nQuan parlem de la gent que no té feina, la cosa es complica una mica en català. Vegem si ho explico bé:\n– Allò que en castellà es diu el paro, en català és l’atur. També podem dir desocupació, que, de fet, és més genuí en català i, per tant, preferible. En català, no és correcte dir paro*.\n– L’equivalent català del castellà los parados; és a dir, la gent que està a l’atur, pot ser aturat, parat o desocupat. Fins fa poc parat es considerava incorrecte, però ara ja s’ha acceptat com a correcte. Tanmateix, encara que parat s’hagi acabat acceptant com a correcte, no ho és tant com aturat o desocupat (que són dues paraules més genuïnes en català). Per tant, és preferible dir aturat o desocupat.\nREGISTRAR UN SOSPITÓS*\nEl verb registrar existeix en català, però no té el sentit de ‘Algú, examinar minuciosament (alguna cosa, els seus racons, amagatalls, etc.), per veure què hi ha, si hi ha allò que cerca, etc.’ En aquest cas, en català cal dir escorcollar: Escorcollar una casa, un armari, una nau. Sovint es comet aquest error per culpa del castellà, perquè en castellà escorcollar es diu registrar.\n– Per a dir ‘inscriure en un registre’, hem d’utilitzar registrar/enregistrar. Per exemple: He enregistrat/He registrat la meva filla al padró municipal.\n– Amb el significat de ‘deixar constància d’un esdeveniment’ també podem fer servir enregistrar o registrar: Avui els diaris registren / enregistren un nou cas de fracàs escolar.\n– Si volem dir ‘fixar o emmagatzemar (dades, sons, imatges, etc.), en un suport material adequat per poder reproduir-los quan calgui’, cal utilitzar el verb enregistrar: Van enregistrar el concert i l’altre dia el van retransmetre per la televisió.\n– En el sentit de ‘detectar una cosa, observar’, cal utilitzar enregistrar. Per exemple: Durant el mes d’agost s’han enregistrat més casos de robatori.\nGUARIR I CURAR\nSovint es confonen aquests dos verbs. Vegem-ne la diferència establerta per Fabra:\n– GUARIR vol dir ‘posar-se bo’. Per exemple: No cal que patiu, l’àvia guarirà de la pneumònia.\n– CURAR, en canvi, vol dir ‘tenir cura de’: Curar un malalt o curar el medi ambient, per exemple.\nEn català, no és correcte dir Tinc l’agenda molt apretada, bàsicament perquè el verb apretar no existeix en català. Així, doncs, en català diem Tinc l’agenda molt atapeïda.\nEl verb castellà apretar, en català té diversos equivalents segons el context:\n– PRÉMER (un gallet, el botó d’una màquina o aparell, una tecla, un timbre, un pedal).\n– PITJAR (el botó d’una màquina o aparell, un timbre, una tecla, un pedal)\n– POLSAR (el botó d’una màquina o aparell, un timbre, una tecla)\n– TOCAR (el botó d’una màquina o aparell, un timbre, una tecla)\n– PICAR (un timbre, una tecla)\nExemples: La nena va picar el timbre. Pitja l’accelerador. El policia va prémer el gallet, però no va tocar el fugitiu. Prem el botó blau.\nAMB MITJA HORA DE RETARD*\nEn català, podem dir Va arribar mitja hora tard, Va arribar amb retard o Va arribar amb un retard de mitja hora; però Va arribar amb mitja hora de retard* no sona bé en català. Tanmateix, de totes les opcions correctes abans esmentades, la millor és Va arribar mitja hora tard.\nPORTADA I COBERTA\nNo hem de confondre la portada d’un llibre amb la coberta d’un llibre. Totes dues són correctes, però són dues parts diferents d’un llibre. La portada és una de les pàgines del llibre, és la pàgina on figura l’autor, el títol i el peu d’impremta. La coberta, en canvi, és la part exterior de davant del llibre.\nQuan escrivim l’hora, no és correcte escriure dos punts entre l’hora i els minuts (10:30 h). En català, escrivim un punt: 10.30 h.\nLes sigles no porten ni punts ni espais. Per tant, és incorrecte escriure D.O.G.C. o D O G C, hem d’escriure DOGC (Diari Oficial de la Generalitat de Catalunya).\nA més, cal destacar que les sigles no duen marca de plural, s’escriuen igual en singular que en plural. Per exemple, si parlem d’associacions de veïns, escriurem una AV / tres AV (NO escriurem tres AAVV). Només hi ha dos casos en què es dupliquen perquè estan consolidats per l’ús: PPCC (Països Catalans) i CCOO (Comissions Obreres). Per tant, no escriurem EEUU per referir-nos als Estats Units, sinó que escriurem EUA.\nAixò és tot, no us vull atabalar amb massa informació de cop. Espero que us hagi semblat interessant i/o útil. Fins aviat!!!\nAquesta entrada s'ha publicat dins de CATALÀ, CATALÀ - CASTELLÀ, General i s'ha etiquetat en català correcte, catanyol, errors per MartaGarciaPuig. Afegeix a les adreces d'interès l'enllaç permanent.


Què hi trobem a la 'Directa' 543? - directa.cat\nQuè hi trobem a la 'Directa' 543?\nLa 'guerra' de la llet entre les granges productores i les grans cadenes de distribució com Mercadona i Bon Preu, que imposen uns preus per litre que el sector considera del tot insostenibles, una entrevista a la sociòloga i escriptora Helen Torres, la participació de forces de combat txetxenes en la invasió russa d'Ucraïna i la tradició dels balls de gitanes per Carnestoltes al Vallès, entre els continguts de la nova edició en paper de la 'Directa'\nLes protestes de fa uns mesos davant de supermercats de la cadena Mercadona, principalment a la comarca d’Osona, exemplifiquen la mala maror del sector ramader dedicat a la producció lletera, després de dues dècades de cobrar quasi el mateix valor per litre a causa de les pràctiques de la gran distribució, que aposta pels preus rebentats mitjançant les anomenades marques blanques com a reclam comercial. En el reportatge d’obertura de l’edició 543 de la Directa, Josep Comajoan recull la veu del sector i radiografia els interessos empresarials i comercials d’aquest segment del negoci alimentari. Les fotografies van a càrrec de Sara Blázquez, Bernat Cedó i Sira Esclasans i la concepció gràfica és de Pau Fabregat.\nA la nova edició de la publicació quinzenal, que ha sortit impresa aquest dilluns, 14 de febrer, s’hi inclou també una entrevista en profunditat a la sociòloga, escriptora i formadora Helen Torres, a càrrec d’Estibaliz García Taboada, amb fotografies de Lucas Guerra. Nascuda a l’Uruguai i resident a Catalunya des del 1991, el treball de Torres parteix del feminisme, l’anticolonialisme i de l’articulació entre llenguatge, art i polítiques. A partir del pensament de la zoòloga i filòsofa Donna Haraway, ha desenvolupat un marc teòric sobre gènere i diversitat funcional, narratives espacials i llibres col·lectius, que exposa en intervencions i narratives sonores, coordinant tallers de fabulació especulativa, així com tallers de lectura performativa.\nTambé en aquest número, en la secció d’opinió “Impressions”, obrim debat sobre com, des de la nostra realitat i amb una mirada transformadora, hem de prendre posició davant d’un conflicte bèl·lic com el que aquests dies té lloc a Ucraïna. Els mateixos relats i les mateixes fórmules són vàlides per a totes les guerres? Hi participen Pere Brunet, investigador del Centre Delàs d’Estudis per la Pau, i el sociòleg Xavier Godàs. La il·lustració d’aquest contrast d’opinions és obra de Guillem Arderius. Tancant l’apartat d’opinió, Josep Manel del Llano, membre de la plataforma Zeroport, defensa i argumenta la necessitat de decreixement de grans infraestructures com el port i l’aeroport de Barcelona, en comptes d’ampliacions, com plantegen algunes administracions; en aquest cas, la il·lustració que acompanya l’article va de la mà d’Estefania Zorita.\nA la secció “Cruïlla”, Sara Romero i Lluís Pascual ens parlen de les cooperatives i societats de titularitat municipal, en alguns casos centenàries que, han resistit al llarg de les dècades el procés de concentració del mercat energètic en un selecte oligopoli de grups privats, en petites localitats del País Valencià i Catalunya. Acompanyat per les fotografies de Mathías Rodríguez, s’expliquen casos com el Castellar-l’Oliveral (una pedania de València), Alginet (a la Ribera Alta) o Almenar (al Segrià).\nA la secció d’internacional expliquem per quin motiu un destacament de forces armades procedent de Txetxènia està combatent braç a braç amb l’exèrcit rus a Ucraïna i quin paper juga en aquest conflicte, i també repassem els sis anys d’intervenció militar russa a Síria\nEl bloc internacional aplegat a la secció “Roda el món” inclou aquesta quinzena un reportatge de Ricard Vargas Golarons sobre la situació al Rif, antiga colònia espanyola i actualment sota domini del regne del Marroc; sota una extrema repressió policial i militar, la població rifenya continua sense poder reunir-se ni manifestar-se i una bona part ha hagut d’abandonar el país després de les últimes revoltes. A continuació, Nacho Ibáñez explica per quin motiu un destacament de forces armades procedent de Txetxènia està combatent braç a braç amb l’exèrcit rus a Ucraïna i quin paper juga en aquest conflicte, i analitza també com Vladímir Putin ha aconseguit, mitjançant l’aliança amb el clan Kadírov, situar sota l’òrbita de Moscou aquest territori que als anys noranta fou un maldecap independentista per a la Federació Russa, a canvi de permetre-hi un règim islamista i durament repressor, entre altres, amb el col·lectiu LGBTI. I sense abandonar les arestes del conflicte ucraïnès, tancant les pàgines internacionals, Marc Almodóvar analitza el paper jugat per les forces armades russes en la guerra de Síria en suport del règim de Bashar al-Assad.\nLa secció cultural, “Expressions” s’obre amb un reportatge de Guillem Martí sobre els balls de gitanes, danses populars que se celebren per Carnestoltes, sobretot a les comarques del Vallès, on han viscut una important recuperació durant les últimes dècades, fins a erigir-se en una tradició ben viva que s’adapta a cada època; les fotografies que acompanyen el text han estat preses per Jaume Herrero durant els balls de gitanes del passat Carnaval a Sant Celoni. Olga Codina firma l’aportació d’aquesta quinzena en l’apartat de narrativa creativa, amb el relat que titula “Has de saber”, tota una immersió en l’univers de l’absència. La secció es tanca amb ressenyes de llibres a càrrec d’Anna Pujol Reig (Soc una dona, de Maria Aurèlia Capmany amb il·lustracions de Jorgina Juvé i edició de Dimoni Pelut), Alejandro Robles (Siempre medianoche, de Jerry Stahl, editat per Malas Tierras) i Sara Blázquez (Anarquia relacional. La revolució des dels vincles, de Juan Carlos Pérez Cortés, editat per Tigre de paper).\nTanquem l’edició 543 de la Directa amb una entrevista d’Àlex Romaguera amb la periodista estatunidenca Talia Lavin, que presenta l’edició en castellà del seu llibre La cultura del odio (Capitán Swing, 2022), resultat de la seva infiltració en grups supremacistes neonazis de l’estat de Virginia. “Podria haver-hi qualsevol veí o company de la nostra oficina”, adverteix.\nBalls de gitanes Bon Preu Cooperatives energètiques Directa Helen Torres llet Mercadona Osona Tania Lavin Txetxènia Ucraïna\n« Escoltar, cedir, cuidar\n“Al departament d’Educació s’ha generat una dinàmica d’imposició” »


Està garantida la protecció passiva contra incendis dels edificis? | Clúster de Seguretat Contra Incendis\nPERLITA Y VERMICULITA ens comenta la importància del factor humà i les bones pràctiques per garantir l’èxit dels sistemes de protecció passiva\nCom bé és sabut, els reglaments existents a Espanya, tant per a edificació com per a indústria, exigeixen que els edificis disposin d’unes prestacions mínimes de protecció passiva contra incendis. Aquestes mesures estan destinades, en certs casos, a evitar un incendi, però sobretot, i en cas de produir-se un, a retardar la seva propagació i reduir al màxim els danys ocasionats pel mateix. Minimitzant els desperfectes materials i sobretot, salvaguardant els danys personals.\nAl mercat es poden trobar diversitat de materials i solucions constructives que, amb exigents i costosos assajos en laboratoris acreditats, disposen de classificacions de protecció passiva contra incendis (Resistència i Reacció al Foc).\nAra bé, ens hem de preguntar el següent: L’ús d’aquests productes o sistemes constructius garanteix la protecció passiva contra el foc als edificis?\nLa resposta en aquest cas és que no sempre, i té una explicació clara. El factor humà i les bones pràctiques són la clau de l’èxit o el fracàs d’aquests sistemes.\nEls fabricants d’aquestes solucions han invertit gran quantitat de recursos, tant humans com econòmics, per al disseny, desenvolupament i classificació dels productes. Encara que gran part dels que es troben al mercat ja disposen de Marcatge CE, assegurant que compleixen uns requisits mínims de qualitat i prestacions davant del foc, si no són instal·lats d’acord a les especificacions del fabricant i segons les solucions assajades, no es pot garantir que en cas d’incendi, la protecció funcioni adequadament.\nÉs una necessitat per al sector, que totes les parts implicades en la protecció passiva dels edificis, des de la fase de projecte fins a la inspecció final en obra, tinguin consciència de la importància d’aquestes solucions. Dissenyant edificis amb mesures de protecció passiva efectives i executables, instal·lant les solucions plantejades per empreses especialitzades i d’acord a les especificacions del fabricant. També es important que les empreses encarregades de certificar les solucions en obra, inspeccionin les execucions en profunditat i metòdicament per assegurar que es compleixen amb rigor totes les prestacions contra el foc requerides.\nTot i així, i després de dur-se a terme totes les fases, l’activitat diària en els edificis i el pas del temps podrien fer que s’anessin perdent les prestacions davant del foc de les solucions. Qualsevol producte o solució constructiva té una vida útil, declarada pel fabricant i normalment sota unes condicions estàndard d’exposició i / o ús. La seva alteració podria suposar la pèrdua d’efectivitat dels productes, ocasionant greus danys, tant materials com humans, en cas d’incendi.\nEs creu necessari que qualsevol producte o solució de protecció passiva contra incendis disposi d’un manteniment, tant preventiu com correctiu, després de la seva instal·lació. Ja que el pas del temps, les condicions d’exposició, l’ús, la incorporació de nous serveis i instal·lacions, etc., podrien ocasionar deteriorament dels mateixos i, per tant, no funcionar en el moment més necessari.\nPer poder garantir la protecció passiva en els edificis i minimitzar al màxim el factor humà, s’han de seguir les següents pautes:\nDissenys d’edificis amb solucions de protecció passiva contra incendis efectives i executables.\nInstal·lació de les solucions per part d’empreses especialitzades, seguint les especificacions del fabricant.\nInspeccions rigoroses de les instal·lacions per poder iniciar l’activitat dels edificis, assegurant el compliment de la normativa i les especificacions del projecte.\nManteniment periòdic de les instal·lacions per assegurar les seves prestacions davant del foc amb el pas del temps.


Cara del bebè Sebamed protector crema 50 ml\nLa pell facial és delicada, perd els seus lípids naturals fàcilment i encara no s'ha desenvolupat el mantell àcid que la protegeix. Protegeix contra les agressions ambientals, conté vitascualene, alantoina i pantenol que proporcionen la hidratació que la pell necessita, fàcil d'aplicar i absorbir ràpidament. No deixa residus oliosos. Protegeix contra la irritació causada per agents externs freds,,... de vent) i nadó (llàgrimes, llegats,...).\nEindicada per a protecció de la pell des del mateix dia.\nRentar la cara del nadó amb un gel suau com gel de nadó Sebamed extra-suau. Aplicar Sebamed nadó crema de protecció facial diàriament a les galtes, nas, mentó i front realitzant un lleuger massatge fins que la crema penetra a la pell. Repeteix durant el dia tantes vegades com calgui.\nCTé vitamina, alantoina i pantenol que aporten la hidratació que la pell necessita.\nAltres productes SEBAMED


El coronavirus infecta les empreses - El millor consell\n12 Març, 2020 9 Març, 2020 per Manuel Fernández Trenas\nMalgrat l’alarma generada per la variant actual del coronavirus – aquest no és un virus nou, com es va dient-, l’índex de superació i recuperació és elevadíssim i la seva afectació i incidència molt inferior al d’altres malalties amb les quals anem convivint de forma rutinària. El que està causant l’estat d’excepció col·lectiva és la seva presumpta, ja que no està clarament delimitada, facilitat de propagació. Per tant, les reunions o trobades plurals i/o massives són un element de risc. En gran part, les empreses són, per definició, ens plurals, organitzacions col·lectives de persones i, en tot cas, ho són aquelles que podem dir que “mouen” el món. Així doncs, és evident que la crisi sanitària del coronavirus, més que afectar, ha infectat a les empreses.\nEn efecte, l’impacte de la malaltia està suposant un fre a la capacitat comercial i productiva, posant en risc la continuïtat en la prestació dels serveis i inclús obligant a plantejar-se qüestions que afecten la seguretat en el treball. En aquesta tessitura, les empreses no poden restar impassibles i es veuen obligades a plantejar-se escenaris hipotètics i elaborar plans de contingència.\nS’ha de tenir en compte que la regulació de la prevenció de riscos laborals és considerablement àmplia i difusa, determinant la general obligació i responsabilitat de l’empresa davant dels riscos laborals, havent de garantir la seguretat i la salut dels seus treballadors en tots els aspectes relacionats amb la seva feina. L’empresa, per sistema, ha d’evitar els riscos, inclús adaptar les tasques per sobre dels seus interessos empresarials. A hores d’ara i amb l’actual voràgine informativa, ningú pot indicar a una empresa que el risc provocat pel coronavirus no podia ser objecte de previsió.\nEn aquest sentit, les empreses estan prenent mesures urgents, tant obligades com d’indefinida eficàcia que giren a l’entorn de la suspensió de reunions i convencions col·lectives; oferint el teletreball com alternativa; prohibint de viatges a zones de risc; anul·lant la seva presència en fires i congressos, així com evitant les celebracions conjuntes dels principals directius a fugir de possibles escenaris de contagi que deixarien temporalment fora de joc l’activitat a tots els participants, entre d’altres mesures preventives. Aquestes accions han de ser determinades pels diferents serveis de prevenció i vigilància de la salut i l’empresa no pot obviar les seves indicacions, a risc de caure en responsabilitats que li poden sortir molt més cares.\nDavant de l’aparició d’un possible cas de contagi, la reacció de l’empresa ha de ser immediata. Evitació, comunicació informativa i incomunicació física, aïllament i seguir escrupolosament les mesures recomanades pels organismes competents. D’entrada, el treballador afectat haurà de seguir el pla de quarantena que hagin estipulat les autoritats sanitàries. En aquests casos, el passat 28 de febrer, la Seguretat Social va emetre el criteri que considera que els treballadors en quarantena preventiva estarien en situació d’incapacitat temporal – recolzant-se en una ordre de 2009 que es va aplicar durant la grip aviar -. A més a més, i sempre que sigui possible, el treballador podria alterar el lloc de prestació de serveis, si les seves funcions es poden realitzar per teletreball, perquè, en aquest cas, podria continuar oferint els seus serveis i meritar el seu salari, continuant en situació d’alta.\nNo obstant això, en aquest món global i interrelacionat, el problema s’amplifica. Òbviament la nostra única preocupació no és el que passa en la nostra empresa, sinó el que passa al món, el que passa a altres empreses, ja que poden tenir una incidència directa en la nostra activitat en forma de manca de subministres o de matèries necessàries per a la nostra producció o venda. En aquest cas, la situació ens obliga a prendre mesures de regulació de l’ocupació de caràcter col·lectiu, temporal i, en el pitjor dels casos, definitiu.\nTambé s’estan donant situacions de conflicte entre aquells treballadors desplaçats o expatriats. L’empresa es veu obligada a prendre decisions en pro de la seva responsabilitat, com hem dit abans, de garantir la seguretat del treballador en tota la seva activitat relacionada amb el seu entorn laboral. Així doncs, sempre respectant les mesures sanitàries imposades en la zona de risc per les autoritats competents, l’empresa ha de fer el que estigui a les seves mans per garantir que treballador estigui sempre sa i estalvi.\nCom hem comentat, la situació de risc és de costum assumida pel titular de l’activitat, l’empresa. Les conseqüències es poden considerar contingència professional, amb el que això implica. I, a més a més, si les mesures presses no són les adequades, l’empresa es pot veure sotmesa a indemnitzar al treballador pels danys i perjudicis causats. Aquesta és una realitat habitual, però en l’escenari que analitzem, ple d’incerteses, per injust que pugui semblar, el risc i les seves conseqüències es multipliquen.\nEls treballadors, per la seva banda, no poden prendre decisions unilateralment, al marge de les instruccions dictades des de l’empresa. Més ben dit, ho poden fer, però aquestes actuacions poden tenir conseqüències disciplinàries. Així doncs, un treballador no pot deixar d’anar a treballar per una por subjectiva al contagi o no pot decidir pel seu compte com prestar els seus serveis. Un altre escenari és, en aquest pla teòric, les conseqüències materials que comportaria en un hipotètic litigi i si un Jutjador avalaria una mesura disciplinària davant d’un treballador que ha pogut estar dominat per la por. D’altra banda, si la situació de risc és raonable, i encara més si és evident, el treballador gaudeix de l’empara legal per negar-se al compliment de la instrucció de l’empresa.\nEn aquest cas, el Ministeri de Treball ja s’ha curat en salut i ha emès una guia d’actuació en la qual indica que “les empreses han de paralitzar l’activitat laboral en cas de risc de contagi en el centre de treball”.\nPodríem continuar, però els escenaris són plurals i diversos, tan diferents com tot el ventall de situacions que es poden anar plantejant. Tot i així, crec, però, que no hi ha dubte que les empreses pagaran de forma directa els plats trencats per aquest virus perquè l’Administració Pública, limitada en recursos, poc podrà fer i tampoc sé si voldrà. Les últimes conseqüències, inevitablement, les pagaran també els treballadors i el conjunt de la societat. Al cap i a la fi tots formem part, d’una o l’altra manera, de les empreses en les quals prestem els nostres serveis i una gran porció del teixit empresarial d’aquest país el conforma el col·lectiu de petites i mitjanes empreses vulnerables davant de circumstàncies com les que estem vivint. Aquesta epidèmia no entén de persones, ni físiques ni jurídiques, però sí ataca als més vulnerables.\nDes d’ADVISORIA esperem i desitgem que, davant d’aquesta amenaça global, siguem capaços de trobar una resposta també global i eficaç i que tots aquests temorosos plantejaments de futur es quedin en això.\nCategories Actualitat Etiquetes coronavirus, empreses, responsabilitat laboral Navegació per les entrades\nLlicenciat en Dret per la Universitat de Barcelona. MBA per Esade. Il·lustre Col·legi d’Advocats de Mataró nº 877. Il·lustre Col·legi d’Advocats de Barcelona nº 18.806.


Premis | Esports | Ajuntament de Barcelona\nL’Institut Barcelona Esports reconeix els valors positius de l’esport i la tasca que han dut a terme a la capital catalana homes, dones, infants, joves, clubs, entitats i associacions. I la seva manera de fer-ho és mitjançant un seguit de guardons que volen lloar i fer visible les facetes vinculades a la pràctica esportiva que sumen, eduquen i ajuden a cohesionar més la ciutat.\nEn aquest sentit, durant l’any se segueixen de ben a prop totes les iniciatives, programes i la tasca desenvolupada per totes les persones relacionades amb el món de l’esport. És per això que, mitjançant aquests reconeixements, es vol motivar i reconèixer tota la comunitat esportiva de la ciutat. A continuació es detallen quins són els diferents guardons relacionats amb l’esport que s’atorguen des de l’Ajuntament de Barcelona:\nPREMIS “DONA I ESPORT”\nEls premis “Dona i Esport” tenen per objectiu fer visible el paper de les dones en l’àmbit de l’esport, a la vegada que en reconeixen el mèrit segons la seva trajectòria esportiva en competició o la consecució d’una fita esportiva. També es premia les entitats i els mitjans de comunicació que hagin tingut un paper rellevant en el foment i la difusió de l’esport femení.\nConsulta'n el web\nPREMIS “CÓRRER PER COMPROMÍS”\nEls premis “Córrer per compromís” tenen un caire doblement solidari ja que, d’una banda, premien iniciatives i projectes esportius que fomenten la cohesió social i la integració de determinats col·lectius a través de l’esport i, de l’altra, perquè la seva quantia surt de la recaptació obtinguda amb les inscripcions de la Cursa de la Mercè, l’eDreams Mitjà Marató i la Zurich Marató de Barcelona de l’any anterior, fent que l’esperit de superació dels seus participants repercuteixi directament en el benestar d’altres persones.\nEls premis “Compta fins a tres” se celebren des de fa més de quinze anys en el marc de la campanya de promoció dels valors educatius a través de l’esport. Hi participen les entitats que competeixen a la lliga escolar del CEEB.\nPREMIS “LA COMPETICIÓ EN +”\nAquest premi reconeix el rendiment dels alumnes en proves de biatló, triatló i laser run, i els valors en l’esport.\nD’una banda, es premia l’alumnat més ben classificat de les tres proves i, d’altra banda, els nens i les nenes que han dut a terme alguna acció de solidaritat, superació i esforç i constància.\nEn el cas de la persona candidata al Premi per la Solidaritat, és l’alumne/a que hagi fet alguna acció d’ajuda a algun company/a digne de ser esmentada; en el Premi per la Superació, és l’alumne/a amb alguna discapacitat que hagi aconseguit fer la prova, i, per acabar, en el cas del Premi per l’Esforç i la Constància, l’alumne/a que tot i que no hagi aconseguit un resultat de la prova gaire bo, es considera que ha fet un esforç especial i digne de ser anomenat.\nEls guardons s’emmarquen en el programa d’esport en horari lectiu “L’escola fa esport a la ciutat”.


Orgullosos i orgulloses de defensar els drets LGTBI+ - Calderí\nIniciOpinióOrgullosos i orgulloses de defensar els drets LGTB...\nOrgullosos i orgulloses de defensar els drets LGTBI+\n> PSC Caldes de Montbui\nDes de fa molts anys, milers d’activistes LGTBI+ lluiten dia a dia pels seus drets i perquè ningú faci que perdin tot allò que han defensat. Als carrers, a les institucions i des de moltíssimes entitats i moviments socials.\nAl Partit dels i les Socialistes ja fa anys que la defensa dels drets LGTBI+ són un pilar fonamental de les nostres polítiques. A totes les institucions on som i de forma transversal. Per això no entenem polítiques socials, laborals, per la joventut o la gent gran, que no comptin avui dia amb una visió també LGTBI+.\nEn el nostre municipi fa tres anys que el Grup Municipal Socialista va impulsar una moció en la qual es demanaven diferents accions, tant de sensibilització com d’acció directa en les polítiques locals. Una moció que es va aprovar per unanimitat al ple. En els últims tres anys hem aconseguit que la bandera de l’arc de Sant Martí lluís a la a Casa de la Vila. Però encara trobem a faltar algunes de les accions aprovades, com pintar diferents bancs (vàrem proposar els de la Plaça Moreu) amb la bandera irisada, per donar visualització a aquesta lluita tot l’any. O la més important, un Pla contra la LGTBIfòbia Municipal, creat i dissenyat entre l’Ajuntament, partits de l’oposició, entitats i ciutadania interessada.\nTal com vàrem dir al primer ple d’aquest mandat, esperem que amb el nou govern i les energies renovades, ens hi posem a treballar plegats perquè la lluita dels drets LGTBI+ no sigui cosa de dies puntuals, sinó quelcom intrínsec a les nostres polítiques municipals! Bon més de l’orgull! Enorgulliu-vos de ser com sou, enorgulliu-vos d’estimar qui estimeu!


Sant Valentí | Restaurante Abrassame\nPosted at 13:28h in Uncategorized @ca\tby\tcmga 0 Comments\n14 de Febrer, dia de Sant Valentí, dia dels enamorats, dia de l’amor i de l’amistat i per a altres, simplement un dia més. Quins són els orígens del dia? Qui era aquest senyor? Va sortir del Corte Inglés? En aquest article us respondrem a aquestes preguntes i us explicarem altres curiositats i peculiaritats que a nosaltres ens han deixat atònits.\nSant Valentí es una festa on es commemora l’amor i l’afecte en totes les formes, independentment de l’orientació sexual i les creences religioses. Aquesta celebració és d’origen cristià i l’any 496 va ser implantada pel papa Gelasio I per rememorar les bondats de Sant Valentí.\nDurant els anys 268-270 dC, l’emperador Claudi II va prohibir la religió catòlica. Es perseguia i es castigava amb presó, bandejo o fins i tot la pena de mort a qui la practiqués. Durant aquesta època, el bon samarità Sant Valentí casava soldats amb les seves promeses amagats a les masmorres de l’antiga Roma. Sembla que la intenció de Claudi II era bandejar-ho, però la pressió i influència d’altres alts càrrecs va manar decapitar-ho. També conta la llegenda que, durant els dies del seu captiveri, va conèixer la filla cega del jutge de la presó. Valentí, mentre esperava el seu tràgic final, pregava perquè la jove pogués veure. En el trasllat des de la presó a la plaça pública per a la seva execució, Sant Valentí va lliurar un paper a la noia i li va dir, pren, perquè el llegeixis. La noia sense entendre res, va obrir el paper i va poder llegir “Tu Valentín” com a comiat.\nSant Valentí en Abrassame\nEl motiu de la instauració de Sant Valentí, a més per recordar la valentia d’aquest senyor amorós, també va ser perquè el papa Gelasio I va voler contrarestar una pràctica pagana que celebraven el 15 de Febrer. Es deia Lupercalia i, atenció perquè a Abrassame ens hem quedat ojiplàtics en assabentar-nos en que es basava. Consistia que les dones esperaven a ser colpejades amb fuets de pell de cabres i gossos i xops de la pròpia sang dels animals perquè es creia que aquest ritu concedia fertilitat. Per sort Gelasio I va aconseguir el seu objectiu i va acabar desapareixent aquesta terrible pràctica.\nJa a mitjan el segle XX, des de la revolució industrial, les grans potències mundials van començar a impulsar el consumisme. I, entre altres accions per incentivar les compres, per celebrar aquest dia van incloure productes relacionats amb Sant Valentí com ara targetes, flors, bombons… etc per demostrar l’amor a la teva parella, amic o fins i tot a familiars. Com hem dit abans, se celebra l’amor en totes les formes, sense importar la teva orientació sexual ni creences religioses.\nA Abrassame hem elaborat un menú especial perquè visquis el dia més amorós de l’any amb la o les persones que vulguis. Encara que a Abrassame, tal com indica el nostre nom, som de celebrar l’amor cada dia, ja sigui Sant Valentí o no.\n14 de febrer, Dia dels enamorats, menú de Sant Valentí, Restaurant romàntic, Sant Valentí


Florence Emma Greig, professora de piano i mare de Glenn Gould | Femení i Singulars\nFlorence Emma Greig, professora de piano i mare de Glenn Gould\n26 dijous gen. 2017\nSovint, quan ens posem a buscar en el passat, en la vida dels músics, tant si són dones com homes, trobem que la majoria comparteix un fet que es va repetint, de generació a generació. I això, tant se val si són d’aquí, d’allà, o més enllà, d’avui o fa tres segles. Parlem d’aquelles mares anònimes que van fer tot el possible per ajudar els seus fills a estimar la música. Des del primer moment i durant anys, a part de criar-los i educar-los, els van iniciar en aquest art amb classes, consells, discussions, amor i perseverança, i unes quantes fins i tot, creien en ells i els acompanyaven, amunt i avall, en els seus inicis musicals.\nEn aquesta llista inabastable de mares, hi trobem, per citar unes quantes, la mare de Pau Casals, la dels germans Mozart, la de Txaikovski, la de Chopin, la de Jacqueline du Pré, la de Prokófiev, la de Rossini… Aquestes serien les més fàcils i sense buscar gaire, però us puc assegurar que no acabaríem mai.\nI nosaltres, de tota aquesta llista, n’hem triat una. Va ser professora de piano i cant i mare d’un dels pianistes més genials del segle XX. Ella es deia Florència Emma Greig.\nFlorence, Flora Emma Greig va néixer el 1891 a Mount Forets, a Ontario, al Canadà. El seu avi Peter Greig havia emigrat aquest país a principis del segle XIX i provenia d’una família escocesa i, a més, estava emparentat, era cosí, del compositor noruec Edvard Grieg (Greig és l’ortografia escocesa original d’aquest cognom, a diferència de la variant noruega Grieg.). Passats els anys, una de les seves de les netes, Florence Greig, esdevindria professora piano.\nFeia uns anys que la seva família s’havia traslladat a viure a Uxbridge, i allà seria on coneixeria Rusell Herbert Gould, també amb arrels escoceses i angleses. I el 1925 es van casar i set anys després naixeria, a Toronto, l’únic fill de la parella. Era un noi, i li van posar de nom Glenn, Glenn Herbert Gould. L’any 39, quan Glenn tenia set anys, la família va canviar el cognom Herbert per Gould. El clima jueu d’aquells temps els va fer prendre la determinació. A partir d’aleshores, seria conegut com Glenn Gould.\nGlenn amb la seva àvia paterna\nÉs difícil de saber de quina manera Florence va influenciar en el desenvolupament del seu fill, com a músic i com a persona (…)\n( si en vols saber més, segueix escoltant)


Fins on es desplomarà el termòmetre a Barcelona? | betevé\nL'efecte d'illa de calor atenuarà les mínimes al centre de la ciutat però no a la perifèria, on s'acostaran als zero graus\nredacció web | dimecres, 29 de novembre del 2017, a les 11.31\nQuan parlem de temperatura a la ciutat de Barcelona convé sempre matisar-ne la zona o el barri, doncs és ben sabuda la diversitat tèrmica que hi ha a la capital catalana a causa de la seva situació -entre dos rius-, la proximitat del mar i la variació notable de cota entre la façana marítima i els barris pròxims a Collserola.\nA banda, com totes les grans ciutats, nota l’efecte d’illa de calor, és a dir, enregistra valors tèrmics més elevats sobretot en hores nocturnes als barris més cèntrics per la inèrcia tèrmica del ciment i l’asfalt, que -de nit- alliberen de forma lenta i gradual la calor acumulada en hores diürnes.\nLa gràfica que il·lustra aquesta notícia mostra l’evolució prevista de la temperatura màxima i mínima dels pròxims dies representativa per als barris centrals de la ciutat. Caldrà tenir present, però, que en punts pròxims al curs del riu Besòs i el Llobregat, així com a Collserola, s’hi enregistraran valors més baixos, sobretot pel que fa a les màximes en el cas de Collserola i pel que fa a les mínimes en el cas dels barris més pròxims al curs del riu Besòs o a la vall del Llobregat.\nEn aquest sentit cal ressaltar que el termòmetre podria arribar a assenyalar 0 ºC en barris com el Bon Pastor, la Verneda i la Pau, el Besòs i el Maresme, la Trinitat Vella, Vallbona i Pedralbes. També en punts elevats com Montbau, St. Genís dels Agudells, Horta, Canyelles o Torre Baró podran fregar aquest llindar.\nTemperatura de sensació per sota dels zero graus\nEl vent de mestral es farà sentir amb alguna ratxa moderada en algun moment entre divendres i dissabte, un factor que caldrà tenir present ja que accentuarà clarament la sensació de fredor sobretot de nit i matinada, quan es podria situar a l’entorn dels zero graus a força indrets. El vent també podrà fer notar més el fred de dia, tot i que s’enregistrin màximes pròximes als 10 ºC en molts casos.\nFlocs de neu a tocar del mar\nEls darrers mapes van augmentant la possibilitat de precipitació de cara a divendres, especialment a partir del migdia. Ara per ara tot fa pensar que seria feble i que es concentraria a prop de costa i en algun punt del prelitoral, entre la Selva Marítima i el Baix Llobregat.\nLa presència d’aire molt fred en altura podria implicar que caigués en forma sòlida per sota dels 200 metres, esporàdicament a nivell del mar.\nLes pròximes sortides dels models meteorològiques seran claus per poder determinar amb més precisió la probabilitat que divendres es vegi nevar a la ciutat de Barcelona.\nA @btveltemps podeu seguir minut a minut l’evolució de tots els pronòstics per a la ciutat de Barcelona i el conjunt del del país.\n— hivern — neu — onada de fred — operació fred


El Consell Valencià de la Joventut exigeix "més polítiques integrals" adreçades a les persones joves - Diari La Veu\nEscriba el número 799073\nEl Consell Valencià de la Joventut exigeix "més polítiques integrals" adreçades a les persones joves\nLa presidenta de l'òrgan juvenil, Pilar Blasco, denuncia que les accions "es posposen per al futur" perquè es tendeix a pensar que les persones joves tenen "tot el temps del món per a millorar la seua situació"\n12 agost 2019 11:10h\nAmb l'objectiu de combatre els prejudicis "des de la base del problema", el Consell Valencià de la Joventut ha llançat la campanya #LaJoventutEnJoc. Diversos 'influencers' han compartit tots els prejudicis que han patit per ser joves i s'han posat una crema protectora, #JoveTòpic, per tal de 'combatre'ls'. / FB CONSELL VALENCIÀ DE LA JOVENTUT\nVALÈNCIA. El Consell Valencià de la Joventut, coincidint amb el Dia Internacional de la Joventut –que se celebra aquest dilluns, 12 d'agost– denuncia la falta d'oportunitats i recursos de les persones joves, "tal com mostren les últimes xifres conegudes de l'Observatori d'Emancipació Juvenil del Consell de la Joventut d'Espanya".\nLa presidenta del Consell Valencià de la Joventut, Pilar Blasco, remarca que "3 de cada 10 joves que treballen estan en el llindar de pobresa a la Comunitat Valenciana, cosa que suposa que el seu projecte de vida siga tardà i inestable". A més, afegeix: "Encara que les xifres han millorat des del 2012, 9 de cada 10 contractes signats per gent jove són precaris i temporals. Aquestes dades demostren que calen més polítiques integrals ara, no en un futur".\nEl Consell de la Joventut també destaca que existeixen "molts prejudicis" sobre les persones joves i molts "comportaments normalitzats" per tota la societat. En aquest sentit, citen l'Estudi sociològic de la joventut valenciana, elaborat pel Consell Valencià de la Joventut en col·laboració amb la Universitat de València, que posa de manifest que hi ha "comentaris masclistes o homòfobs habituals" perquè no hi ha "una educació integral sobre aquests temes".\nAmb l'objectiu de combatre aquests prejudicis "des de la base del problema", el Consell Valencià de la Joventut ha llançat la campanya #LaJoventutEnJoc. Diversos influencers han compartit tots els prejudicis que han patit per ser joves i s'han posat una crema protectora, #JoveTòpic, per tal de 'combatre'ls'.\nBlasco descriu que "es tendeix a pensar que les persones joves tenim tot el temps del món per a millorar la nostra situació i, per això, les polítiques es posposen per al futur". Per això, un dels punts clau de la campanya han sigut les reunions amb els diferents grups polítics representats a les Corts per tal de fer un seguiment dels contractes signats abans d'eleccions.\n"Demanem que l'Estratègia Valenciana de Joventut –elaborada amb les demandes de la gent jove valenciana– siga un referent per a tots els partits i per a totes les conselleries", conclou Blasco.\nObservatori d'Emancipació Juve\nEl Consell Valencià de la Joventut fa "una crida" perquè els ajusts no afecten "la partida destinada als joves"\nL'òrgan considera que una reducció del pressupost de joventut suposaria "desatendre les necessitats de més del 19% de la població valenciana"\nEscriba el número 285947


Proposta sobre alimentació saludable – Little Big Genius\nCiencias e Historia Materiales 24 octubre, 2021\nBona tarda, equip!\nÉs evident que el tema de l’alimentació i la nutrició està a l’ordre del dia. Segur que tu mateix/a segueixes a algú a Instagram que parla sobre com ens hem d’alimentar, quins aliments hem de menjar i quins hem d’evitar perquè són terrorífics. A més, estem envoltats de publicitat que ens envia missatges de tot tipus al voltant del tema: que si has de menjar llet, que si què bona és la carn, que si ja ha arribat la revolució vegetal…\nÉs molt important que en aquest context tinguem les eines necessàries per valorar toooota aquesta informació que ens arriba, i diferenciar entre quina és adient i quina no. Això només s’aconsegueix amb una bona educació sobre la nutrició, argumentada científicament, implicant tant a petits com a adults. Doncs, l’escola és un espai idoni per començar aquest llarg camí.\nA l’escola on treballo, de forma anual es duu a terme la Setmana de l’alimentació, en la qual es fa un projecte sobre alimentació i nutrició. És molt interessant, perquè s’involucra tota l’escola, de petits a grans, i sempre s’aprenen coses noves. De ben segur que ja coneixes moltes propostes, però jo et deixo la meva desitjant que et sigui súper útil.\n1La primera eina que et deixo és un dossier que he elaborat jo mateixa, després de moltes estonetes de feina. Conté una primera part de teoria, seguida de 5 propostes d’activitats ja preparades per dur a terme amb els nens i nenes. Personalment, el vaig utilitzar a Cicle Superior, però simplificant les explicacions, podria aplicar-se a Cicle Mitjà (jo ho he fet servir aquest any a 4t).\nFes click a la imatge per descarregar el recurs.\n2La segona eina és per complementar el dossier. Consisteix en una presentació interactiva (genial.ly) per seguir treballant els continguts. Inclou vídeos i explicacions més concretes sobre el tema del sucre als aliments.\nFes click a la imatge per obrir-la.\nAixò és tot! Espero que et sigui d’ajuda i que ho aprofitis molt 💛. Si ho fas servir em farà molta il·lusió si ho comparteixes a Instagram i m’etiquetes @little_biggenius!\nPublicado en Ciencias e Historia Materiales y Etiquetado como ciencias featured Materiales\nArtículo anteriorCiencias e Historia4 ideas sobre... El desarrollo del pensamiento histórico y 9 recursos para petarlo en clase


El medio ambiente reportaje by gloriaikira 53809 views\n1. LES NOSTRES VIVENCIES DURANT EL CURS 2009-2010 4tD María Rodriguez, Santi Cardos, Laura Massana,Gloria Almazor, Núria Planas i Adrià Artacho\n2. Castanyada

El dia de la castanyada va ser un dia generalment bastant cansat. Vem aconseguir a saber vendre davant de persones que están fora i a saber convencer. Ens ho vam pasar molt bé i va ser divertit tot i que estavem estresats.

María Rodríguez

\n3. Castanyada

El cap de setmana de la castanyada va ser una experiencia on vam vendre, ens vam divertir i tambè ens va servir per poder guanyar diners per gaudir del viatge de Itàlia.

Santi Cardos

\n4. Castanyada

El dia de la castanyada, els delegats estaven al pati venent castanyes i els altres alumnes, van comprar. No em van agradar gens les castanyes.

Adrià Artacho

\n5. Castanyada

L’experiècina va ser molt maca, ens serviría per al viatge a Itàlia, per a recaptar mes diners. Ademés veure com la genta nava comprant i preguntan-te els preus va ser molt divertit. Ademés vam estar amb qui volíem. També va ser divertit peruqe anavam per tot el poble i uns ens treiem la competencia als altres.

Laura Massana

\n6. Castanyada

El dia de la castanyada, per grups vam fer unes “paradetes” pel poble, on veníem Castanyes, moniatos, pastissos…

Per mi va ser una experiència molt positiva perquè ens havíem d’espavilar nosaltres soles, vam haver de treballar moltes hores per tal de guanyar més diners pel viatge a Itàlia.

Núria Planas

\n7. Castanyada

Va ser una experiencia molt maca, era la primera vegada que estava en una parada venen castanyes per tal de recaptar diners per al viatge a Itàlia. Vam vendre bastant ya que anavem rodant per tot el poble. A més vem guanyar el primer premi de la parada millor decorada. En general ens ho vem pasar molt bé.

Gloria Almazor

\n8. Dia de la interculturalitat

El dia de la interculturalitat no tenia diners per comprar res, em vaig quedar amb ganes de provar algo perque tot tenia molt bona pinta. Vaig menjar truita perque era gratis. Va ser una molt bona idea fer aixó perque la gent va poder provar menjars dels països dels diferentes alumnes de l’escola.

María Rodriguez

\n9. Dia de la interculturalitat

Vaig menjar truita de la parada d’Espanya y Catalunya perque el menjar d’altres països no els havia provat mai i no em cridaven l’atenció. Era un dia on es relacionaven tots els països.

Santi Cardos

\n10. Dia de la interculturalitat

Hi havia molt menjar de totes les cultures pero el que més em va agradar va ser el menjar del Mario i les creppes. Hi havia molta gent al pati, no s’hi podia caminar cuasi bé.

Adriá Artacho

\n11. Dia de la interculturalitat

Jo no vaig estar en ninguna paradeta, tampoc vaig comprar-ne res perque no portava diners, però si que vaig agafar truita de la parada d’Espanya i Catalunya. Aixo si, em va semblar una molt bona idea fer això.

Laura Massana

\n12. Dia de la interculturalitat

Jo no vaig participar, ni tampoc vaig menjar res de cap paradeta perquè ja havia esmorzat, però les vaig mirar totes.Em va agradar molt que fessin aquest esdeveniment perquè t’adones la varietat d’aliments de molts països.

Núria Planas

\n13. Dia de la interculturalitat

Jo i unes amigues vem realitzar la parada d’Espanya i Catalunya ja que ningú representava el nostre país.

Com estem en crisis, vam volver posar en un cartell que el que veníem era completament gratis, per que la gent no portava diners.

El que em va sorprendre va ser que la gent va deixar propines i vem aconseguir un total de 8 euros.

Gloria Almazor

\n14. Dia de Sant Jordi

Jo vaig fer el cartell que surt a la foto, va ser un treball individual i opcional de plàstica.

El dia de san jordi no vaig poder venir però m’hagues agradat gaudi dels jocs que van fet al pati.

María Rodriguez

\n15. Dia de Sant Jordi

Aquest dia vaig fer d’organitzador dels jocs que es van fer al pati, jo vaig organitzar el joc de matar. I a l’entrega de premis ens van donar una pilota de futbol sala per haver guanyat el torneig de futbol de l’institut.

Santi Cardos

\n16. Dia de Sant Jordi

A l’entrega de premis esperavem els meus amics i jo que algún de nosaltres guanyes, per si teniem que pujar a l’escenari i riuren’s d’ell.

Adrià Artacho

\n17. El dia de Sant Jordi

Jo no vaig ser cap organitzadora, però si que vaig jugar-hi, ens teniem que fer cura dels nens de primer. Els jocs tampoc van ser gaire divertits pero bueno de totes maneres va ser molt original. Al entrar al gimnàs van donar els premis. A mi em va tocar el del torneig de fútbol femení que per primer any es feia al IES.

Laura Massana

\n18. Dia de Sant Jordi

Al principi no estava gaire entusiasmada perquè no m’agradava el joc que hem va tocar, les tabas, però quan van començar a vindre grups a la nostra parada em vaig divertir molt, perquè la gent s’ho prenia molt en serio i tots volien guanyar. L’Alejandro i jo vam riure molt i ens ho vam passar molt bé.

Núria Planas

\n19. Dia de Sant Jordi

Va ser molt divertit, vam realitzar activitats amb els alumnes de 1er d’ESO i jo vaig participar en ser organitzadora d’un joc.

També vam veure la pel·licula de “ la Lola “ y aquest any m’ho he pasat millor que altres anys.

Gloria Almazor

\n20. Viatge a Itàlia

El viatge a Itàlia va ser un viatge molt cansat però inolvidable almenys per mi. Vam poder gaudir d’entrar a molts llocs preciosos i al·lucinants. Va ser una experiencia de las pocas úniques que he viscut a l’institut i els hi recomano a tots els que l’any que ve fan cuart.

María Rodriguez

\n21. Viatge a Itàlia

Va ser una gran experiencia de la qual mai m’oblidare. Va ser un viatge molt cansat, però a la vegada ens vam disfrutar molt. Va ser un viatge on vam veure molta cultura però com anavem amb els amics es va fer molt menys pessat.

Santi Cardos

\n22. Viatge a Itàlia

No vai anar perque els meus pares van dir que no m’ho mereixia, ja que no havia tret bones notes.

Adrià Artacho

\n23. El viatge a Itàlia

Aquest viatge a sigut únic i inolvidable. Una experiencia maquisima. Recordo moltes coses, però sobretot recordó una tarde a Florencia, quan ens van deixar lliure, em vaig anar am uns amics i ens vam quedar tota la tarda en un bar, que no vam consumir gairebé res però allà ens vam quedar. Fent fotografíes, i rient una mica.

Laura Massana

\n24. El viatge a Itàlia

A Itàlia m’ho vaig passar molt bé, mai oblidaré aquest viatge, perquè a més de conèixer les ciutats més importants d’ Itàlia, estas amb els amics i per tant em vaig divertir molt.

Núria Planas

\n25. El viatge a Itàlia

Aquest viatge va ser únic, vaig disfrutar molt. Tinc molts records i el que més em va agradar va ser Floréncia. Sobretot “ el puente veccio “ Va ser un viatge realmente al·lucinant.

Gloria Almazor


Compresas Ecofit Regular Plus 3 unds - Laiabalmesdoula shop\n> Compresas Ecofit Regular Plus 3 unds\n-3 Article Elements\nLes compreses reutilitzables Ecofit t'ofereixen tot el que necessites per tenir un període comfortable, excepte un massatge a l'esquena! Són suaus i agradables al contacte amb la pell. Són transpirables, el que pot ajudar a prevenir problemes de càndides i altres i altres infeccions.\nLes compreses Ecofit han estat dissenyades cuidadosament per experts tèxtils internacionals i probadors de productes delicats. Estan confeccionades amb els millors materials: interlok de cotó orgànic per a una sensació de confort, la felpa de viscosa de bambú més suau per a una excel·lent absorció, una membrana transpirable i impermeable per a un rendiment a prova de fugues, cotó orgànic teixit i una tira de ante de polièster per a mantenir la compresa al seu lloc.\nLes compreses Ecofit són tot en un, sense peces per muntar abans o després del rentat, sense elàstics que s'emboliquen a la rentadora o butxaques que gotegen. Són fines i absorvents, amb les capes absorvents localitzades exactament on es necessiten. Estan cosides de manera que es mantenen fermes i al seu lloc en tot moment. Cada compresa té dos tancaments de nylon petits d'alta durada per a un millor ajustament.\nRentar a màquina a 60º amb prerentat fred (la bossa de mà amb aigua freda). No utilitzar lleixiu, blanquejadors ni suavitzants (ni enzimes, en cas del model Crema). Utilitzi només la meitat recomenada de detergent. Per evitar el risc de taques, esclariu la compresa amb aigua freda després del seu ús. La llum del sol funciona com a netejador desinfectant; sempre que sigui possible estengui les compreses per aixugar-les al sol. El sol també actua com a blanquejant per a teixits de color pàlid.\nTotes les compreses estan elaborades amb cotó orgànic pur, suau viscosa de bambú i polièster laminat de poliuretà com a impermeable.\nTemanys per model (ampla x llarg):